hotchpotch/miracl-hf-unified huggingface dataset:
Eero Uusitalo
Eero Uusitalo (1946 Perniö – 5. joulukuuta 2015 Perniö) oli suomalainen maaseutupolitiikan tutkija ja virkamies. Hänelle myönnettiin professorin arvonimi vuonna 2005. Uusitalo jäi eläkkeelle 2012.
Uusitalo väitteli 1994 aiheesta elinkeinojen edistäminen maaseudun kehittäjäyhteisöissä. Hän toimi Turun yliopistossa sosiologian yliassistenttina ja Varsinais-Suomen maaseutukeskuksessa ja 1980-luvun puolivälistä Kunnallisliitossa. Hän työskenteli sisäasiainministeriössä ja maa- ja metsätalousministeriössä ja 1990-luvun puolivälistä hänestä tuli valtioneuvoston asettaman maaseutupolitiikan yhteistyörymän pääsihteeri ja työ- ja elinkeinoministeriön maaseutuneuvos. Tehtävässä hän vastasi maaseudun laaja-alaisesta kehittämisestä.
Uusitalo oli muun muassa Suomen Kylätoiminta ry:n ja Ykkösakselin puheenjohtaja
Uusitalo kuoli äkilliseen sairauskohtaukseen Perniössä.
Pesäpallon naisten Mestaruussarjan kausi 1982
Pesäpallon naisten Mestaruussarjassa kaudella 1982 kärkisijat jaettiin pisteen eroilla Lännen Pallon viedessä mestaruuden ennen Roihua. Cupin finaalissa vastaavasti Roihu otti 6-2 voiton Lännen Pallosta.
Sarja pelattiin 10 joukkueen 2-kertaisena sarjana, jonka perusteella lopulliset sijoitukset määräytyivät suoraan.
Seinäjoki ja Viinijärvi putosivat. Sarjaan nousivat Ikaalisten Tarmo ja Oulun Lippo.
Lännen Pallo: Sirpa Helin, Marjo Hellström, Minna Hämäläinen, Ritva Rekola, Jaana Lindqvist, Merja Raikko, Teija Räsänen, Kirsti Sinisalo, Riitta Tuomi, Seija Uusitalo, Minna Varjonen, Tuula Raittila, Pelinjohtaja ja valmentaja Simo Lehtonen.
HMS Cumberland (1774)
HMS Cumberland oli Britannian Kuninkaallisen laivaston vuonna 1774 vesillelaskettu Elizabeth-luokan 74-tykkinen kolmannen luokan linjalaiva.
Alus tilattiin 8. kesäkuuta 1768 Deptfordin telakalta. Sen köli laskettiin 7. tammikuuta 1769 ja alus laskettiin vesille 29. maaliskuuta 1774.
Alus romutettiin 1804.
Valentin Chauvin
Valentin Chauvin (s. 30. joulukuuta 1995) on ranskalainen maastohiihtäjä. Hän edustaa Haut Jura Skitä.
Chauvin hiihti ensimmäisen kilpailunsa maailmancupissa 16. tammikuuta 2016 Planicassa ollen vapaan hiihtotavan sprintissä 27:s. Näin ollen hän saavutti heti ensimmäiset maailmancupin pisteensä. 17. tammikuuta 2016 Chauvin saavutti kolmannen sijan sprinttiviestissä, jossa hän kilpaili Richard Jouven kanssa. Henkilökohtaisilla matkoilla hän on sijoittunut parhaimmillaan 25:nneksi vapaan hiihtotavan sprintissä Lahdessa maaliskuussa 2018.
Chauvin kilpaili alle 20-vuotiaiden MM-kilpailuissa Val di Fiemmessä 2014 ja Almatyssä 2015. Hän saavutti molemmissa kilpailuissa hopeaa viestissä. Chauvinin paras henkilökohtainen sijoitus alle 20-vuotiaiden MM-tasolla oli seitsemäs sija kymmenen kilometrin perinteisen hiihtotavan kilpailussa 2014 ja perinteisen hiihtotavan sprintissä 2015.
Alle 23-vuotiaiden MM-kilpailuissa Chauvin sijoittui 2017 seitsemänneksi yhdistelmäkilpailussa ja perinteisen sprintissä. Seuraavana vuonna hän oli viides vapaan hiihtotavan sprintissä, kuudes yhdistelmäkilpailussa ja kahdeksas 15 kilometrin perinteisen hiihtotavan kilpailussa .
HMS Cumberland (1807)
HMS Cumberland oli Britannian Kuninkaallisen laivaston vuonna 1807 vesillelaskettu Repulse-luokan 74-tykkinen kolmannen luokan linjalaiva.
Alus tilattiin 24. tammikuuta 1805 Thomas Pitcheriltä Northfleetistä. Sen köli laskettiin elokuussa ja alus laskettiin vesille 19. elokuuta 1807. Se valmistui lokakuussa Woolwichissa, jolloin sen valmistuskustannukset olivat 63 231 puntaa ja varustamiskustannukset 26 568 puntaa.
Alus otettiin palvelukseen Napoleonin sotien aikana lokakuussa 1807 päällikkönään Philip Wodehouse ja se lähti 30. tammikuuta 1806 Välimerelle, jossa alus kuului helmikuussa 1809 Strachanin johtamaan laivasto-osastoon ja 23. lokakuuta Martinin laivueeseen hyökättäessä Baudinin saattuetta vastaan. Taistelussa 80-tykkinen "La Robuste" ja 74-tykkinen "Le Lion" ajoivat lähellä Frontignaa olevalle matalikolle, jossa ne poltettiin 25. lokakuuta. "Cumberlandin" veneet osallistuivat Rosasinlahdelle tehtyyn iskuun 31. lokakuuta.
Robert Otway vastaanotti aluksen päällikkyyden heinäkuussa 1811. Alus oli lokakuusta joulukuuhun kunnostettavana Woolwichissa ja Thomas Baker vastaanotti aluksen päällikkyyden marraskuussa. Palvelukseen palattuaan alus lähti Pohjois-Amerikkaan. Se oli helmikuusta huhtikuuhun 1814 kunnostettavana Chathamissa. Alus palveli Itä-Intiassa vuodet 1814-1815, minkä jälkeen se makasi ankkurissa Chathamissa.
Alus muutettiin lokakuusta 1829 maaliskuuhun 1830 Chathamissa vankilaivaksi ja se nimettiin 15. marraskuuta 1833 "HMS Fortitudeksi". Alus muutettiin syyskuusta 1845 elokuuhun 1848 Chathamissa hiiliproomuksi. Alus myytiin helmikuussa 1870 romutettavaksi Charltoniin H. Castle & Sonsille 2 020 punnalla.
Karl-Johan Westberg
Karl-Johan Westberg (s. 9. joulukuuta 1992) on ruotsalainen maastohiihtäjä. Hän edustaa Borås SK:ta.
Westberg hiihti ensimmäisen kilpailunsa maailmancupissa 1. maaliskuuta 2014 Lahdessa ollen vapaan hiihtotavan sprintissä 36:s. Ensimmäiset maailmancup-pisteensä hän saavutti oltuaan vastaavassa kilpailussa 27:s helmikuussa 2016. Kymmenen parhaan joukkoon hän sijoittui ensimmäisen kerran oltuaan kahdeksas niin ikään Lahden vapaan hiihtotavan sprintissä maaliskuussa 2018. Hän sijoittui Oskar Svenssonin kanssa toiseksi vapaan hiihtotavan parispintissä Toblachissa tammikuussa 2017.
Skandinavia Cupissa Westberg sijoittui ensimmäisen kerran palkintopallille 12. joulukuuta 2015 Vuokatissa ollen toinen vapaan hiihtotavan sprintissä. Hän oli vapaan sprintissä toinen myös Lahdessa tammikuussa 2017.
Westberg kilpaili alle 20-vuotiaiden MM-kilpailuissa Otepäässä 2011 ja Erzurumissa 2012. Hänen paras henkilökohtainen saavutuksensa alle 20-vuotiaiden MM-tasolla oli 15. sija vapaan hiihtotavan sprintissä 2012. Westberg oli 2012 mukana Ruotsin viestijoukkueessa, joka sijoittui seitsemänneksi. Alle 23-vuotiaiden MM-kilpailuissa Westberg oli mukana Almatyssä 2015 ollen parhaimmillaan 16:s perinteisen hiihtotavan sprintissä. Lahden MM-kilpailuissa 2017 hän sijoittui vapaan hiihtotavan sprintissä 32:nneksi.
Anna Svendsen
Anna Svendsen (s. 25. maaliskuuta 1990) on norjalainen maastohiihtäjä. Hän edustaa Tromsø Skiklubbia.
Svendsen hiihti ensimmäisen kilpailunsa maailmancupissa 7. maaliskuuta 2012 Drammenissa ollen perinteisen hiihtotavan sprintissä 64:s. Ensimmäiset maailmancupin pisteensä hän saavutti oltuaan viides Lillehammerin Nordic Opening -tapahtuman perinteisen hiihtotavan sprintissä joulukuussa 2016. Yksittäisessä maailmancupkilpailussa hän sijoittui ensimmäisen kerran kymmenen parhaan joukkoon oltuaan seitsemäs Pyeongchangin yhdistelmäkilpailussa helmikuussa 2017.
Skandinavia Cupissa Svendsen on sijoittunut kahdesti palkintopallille ollen toinen 9. tammikuuta 2016 Östersundissa perinteisen hiihtotavan sprintissä ja 12. maaliskuuta 2016 Otepäässä 5 kilometrin perinteisen kilpailussa.
Elin Mohlin
Elin Mohlin (s. 20. maaliskuuta 1991) on ruotsalainen maastohiihtäjä. Hän edustaa Åsarna IK:ta.
Mohlin hiihti ensimmäisen kilpailunsa maailmancupissa 17. helmikuuta 2012 Szklarska Porębassa ollen vapaan hiihtotavan sprintissä 36:s. Ensimmäisen maailmancup-pisteensä hän sai oltuaan 30:s vapaan hiihtotavan sprintissä Lahdessa 1. maaliskuuta 2014. Parhaimmillaan hän on sijoittunut 16:nneksi Pyeongchangin perinteisen sprintissä helmikuussa 2017. Hän voitti samana viikonloppuna parisprintin maailmancupkilpailun.
Skandinavia Cupissa Mohlin on ollut parhaimmillaan neljäs vapaan hiihtotavan sprintissä 12. joulukuuta 2015 Vuokatissa ja 7. tammikuuta 2017 Lahdessa.
Mohlin kilpaili alle 20-vuotiaiden MM-kilpailuissa Otepäässä 2011 ollen parhaimmillaan 14:s perinteisen hiihtotavan sprintissä. Alle 23-vuotiaiden MM-kilpailuissa Mohlin oli mukana Liberecissä 2013 ollen 35:s perinteisen hiihtotavan sprintissä.
Rullahiihdossa Mohlin saavutti MM-pronssia 10 kilometrin perinteisen hiihtotavan ylämäkikilpailussa Val di Fiemmessä 24. syyskuuta 2015.
HMS Berwick (1775)
HMS Berwick oli Britannian Kuninkaallisen laivaston vuonna 1775 vesillelaskettu Elizabeth-luokan 74-tykkinen kolmannen luokan linjalaiva.
Alus tilattiin 12. joulukuuta 1768 Portsmouthin telakalta. Sen köli laskettiin toukokuussa 1769 ja alus laskettiin vesille 18. huhtikuuta 1775.
Alus osallistui 1778 Ushantin taisteluun ja Doggerbankin taisteluun 1781. Ranskan laivaston linjalaiva "Alceste" valtasi aluksen 7. maaliskuuta 1795 Saint Florentin lahdella Korsikalla.
Aluksen päällikköinä olivat:
Alus liitettiin Ranskan laivastoon nimellä "Berwick". Se osallistui 21. lokakuuta 1805 Trafalgarin taisteluun, jossa Britannian kuninkaallisen laivaston "HMS Achille" valtasi aluksen. Alus haaksirikkoutui taistelua seuranneessa myrskyssä 22. lokakuuta San Lucarin rannikolla.
Aluksen päällikköinä olivat
Mr. Robot
Mr. Robot on yhdysvaltalainen draamasarja, jonka on luonut Sam Esmail. "Mr. Robot" alkoi USA Network -kanavalla 24. kesäkuuta 2015. Suomessa Yle TV2 aloitti sarjan esittämisen tammikuussa 2016.
Televisiosarja käsittelee muun muassa teknologian negatiivista vaikutusta ihmisiin ja suuryritysten yhä kasvavaa valtaa.
Muun muassa Arabikevään tapahtumat vaikuttivat sarjan syntyyn, sillä ne todistivat sosiaalisen median vaikutuksen yhteiskuntaan. Sarjan luoja Sam Esmail on myös sanonut päähenkilön muistuttavan osin häntä itseään, sillä opiskeluaikanaan hänet erotettiin määräajaksi yliopistosta kun hän lähetti yliopiston nimissä väärennettyjä joukkosähköposteja.
Televisiosarja seuraa Elliot Aldersonia. Hän on newyorkilainen nuori mies, joka työskentelee Allsafe-nimisessä tietoturvayrityksessä tietoturva-asiantuntijana ja vapaa-ajallaan toimii krakkerina. Elliot kärsii masennuksesta ja sosiaalisten tilanteiden pelosta. Hän myös näkee harhoja, mikä tekee hänestä epäluotettavan kertojan.
"Mr. Robot" sai parhaan televisiodraaman ja Christian Slater parhaan miessivuosan Golden Globe -palkinnon vuonna 2016. Emmy-gaalassa 2016 Rami Malek palkittiin parhaan draamasarjan miespääosan palkinnolla.
Julia Svan
Julia Svan (s. 20. helmikuuta 1993) on ruotsalainen maastohiihtäjä. Hän edustaa Vansbro AIK SK:ta.
Svan hiihti ensimmäisen kilpailunsa maailmancupissa 10. maaliskuuta 2013 Lahdessa ollen kymmenen kilometrin perinteisen hiihtotavan kisassa 47:s. Hänen paras saavutuksensa maailmancupissa on 41. sija Tour de Skillä 2013–2014.
Skandinavia Cupissa Svan oli ensimmäisen ja toistaiseksi ainoan kerran palkintopallilla 14. joulukuuta 2013 Vuokatissa sijoituttuaan toiseksi kymmenen kilometrin perinteisen hiihtotavan kilpailussa.
Svan kilpaili alle 20-vuotiaiden MM-kilpailuissa Liberecissä 2013 voittaen kultaa viestissä ja sijoittuen henkilökohtaisissa kilpailuissa parhaimmillaan kuudenneksi yhdistelmäkilpailussa. Alle 23-vuotiaiden MM-kilpailuissa Svan oli mukana Val di Fiemmessä 2014 ollen parhaimmillaan 22:s vapaan hiihtotavan sprintissä.
Anton Lindblad
Anton Lindblad (s. 28. lokakuuta 1990) on ruotsalainen maastohiihtäjä. Hän edustaa Hudiksvalls IF:ää.
Lindblad hiihti ensimmäisen kilpailunsa maailmancupissa 20. marraskuuta 2010 Jällivaarassa ollen 15 kilometrin vapaan hiihtotavan kisassa 86:s. Maailmancupin pisteille hän hiihti ensimmäisen kerran 3. joulukuuta 2011 ollen 28:s Düsseldorfissa vapaan hiihtotavan sprintissä. Lindbladin paras saavutus maailmancupissa on yhdeksäs sija vapaan hiihtotavan sprintissä Nove Mestossa 11. tammikuuta 2014.
Skandinavia Cupissa Lindblad oli ensimmäisen ja toistaiseksi ainoan kerran palkintopallilla 16. joulukuuta 2011 Vuokatissa sijoituttuaan kolmanneksi 3,75 kilometrin vapaan hiihtotavan kilpailussa.
Lindblad kilpaili alle 20-vuotiaiden MM-kilpailuissa Hinterzartenissa 2010, jossa hän oli mukana 11. sijalle tulleessa viestijoukkueessa. Henkilökohtaisilla matkoilla Lindblad oli parhaimmillaan 39:s kymmenen kilometrin perinteisen hiihtotavan kilpailussa. Alle 23-vuotiaiden MM-kilpailuissa Lindblad hiihti Otepäässä 2011 ja Erzurumissa 2012 ollen parhaimmillaan kuudes vapaan hiihtotavan sprintissä 2012.
Lindblad saavutti rullahiihdossa nuorten MM-hopeaa viiden kilometrin perinteisen hiihtotavan ylämäkikilpailussa Pigliossa 11. syyskuuta 2009.
Krista Niiranen
Krista Niiranen (s. 10. marraskuuta 1993) on suomalainen uransa lopettanut maastohiihtäjä. Hän edusti Liperin Hiihtoseuraa.
Niiranen hiihti ensimmäisen kilpailunsa maailmancupissa 10. maaliskuuta 2013 Lahdessa ollen kymmenen kilometrin perinteisen hiihtotavan kisassa 65:s. Niirasen paras saavutus maailmancupissa on 49. sija samassa paikassa ja samalla matkalla 8. maaliskuuta 2015.
Skandinavia Cupissa Niiranen on ollut parhaimmillaan 18:s Otepäässä perinteisen hiihtotavan sprintissä 22. helmikuuta 2014.
Niiranen kilpaili alle 20-vuotiaiden MM-kilpailuissa Liberecissä 2013, jossa hän oli mukana kahdeksannelle sijalle tulleessa viestijoukkueessa. Henkilökohtaisilla matkoilla Niiranen oli parhaimmillaan 15:s perinteisen hiihtotavan sprintissä. Universiadeissa 2013 Niiranen oli parhaimmillaan viides perinteisen hiihtotavan sprintissä.
SM-kilpailuissa Niirasen paras henkilökohtainen sijoitus on kahdeksas perinteisen hiihtotavan sprintissä Jämillä 2015.
Suunnistuksessa Niiranen edustaa Kalevan Rastia.
Niiranen opiskelee Lapin yliopistossa oikeustiedettä.
Andrea Julin
Andrea Julin (s. 4. huhtikuuta 1994) on suomalainen maastohiihtäjä. Hän edustaa IF Minkeniä.
Julin oli mukana MM-kilpailuissa 2017. Hän osallistui vapaan hiihtotavan sprinttiin ollen 40:s.
Julin hiihti ensimmäisen kilpailunsa maailmancupissa 9. maaliskuuta 2013 Lahdessa ollen vapaan hiihtotavan sprintissä 46:s. Ensimmäiset maailmancupin pisteensä hän saavutti oltuaan 28:s Rukan perinteisen hiihtotavan sprintissä 26. marraskuuta 2016.
Skandinavia Cupissa Julin on ollut parhaimmillaan 14:s Otepäässä vapaan hiihtotavan sprintissä 11. maaliskuuta 2016.
Julin kilpaili alle 20-vuotiaiden MM-kilpailuissa Liberecissä 2013 ja Val di Fiemmessä 2014, joissa hänen paras saavutuksensa oli 23. sija perinteisen hiihtotavan sprintissä 2013.
SM-kilpailuissa Julinin paras henkilökohtainen sijoitus on kuudes perinteisen hiihtotavan sprintissä Jämillä 2015.
Julin on kilpaillut myös keskipitkän matkan juoksussa. Hän saavutti viestijuoksun SM-kultaa IF Nykarlebynejdenin joukkueessa 4 × 800 metrin matkalla Pedersöressä 2010 yhdessä Heidi Erikssonin, Sandra Erikssonin ja Zenitha Erikssonin kanssa.
Mezőhegyes
Mezőhegyes on kaupunki Békésin läänissä Unkarissa. Kaupungin pinta-ala on 155,4 km², ja asukasluku 5 143 vuoden 2017 alussa. Se on perustettu 1784, ja sieltä on kotoisin kolme hevosrotua: nonius, furioso ja gidraninhevonen.
Lauri Thurén
Lauri Thurén (s. 4. marraskuuta 1961) on Itä-Suomen yliopiston eksegetiikan professori vuodesta 2002. Hän on kansainvälisesti tunnetuimpia Uuden testamentin retoriikan tutkijoita. Thurénin tutkimusaloihin kuuluvat myös Jeesuksen vertaukset, Paavalin teologia, argumentaatioanalyysi sekä epistolografia. Laajan tieteellisen tuotannon lisäksi Thurén on julkaissut kansantajuisia Raamatun oppaita. Tutkijan uransa lisäksi hän on toiminut opiskelijapappina Turussa 1983-1992.
Thurén opiskeli Åbo Akademissa, Turun yliopistossa, Upsalan yliopistossa sekä Graduate Theological Unionissa Berkeleyssä. Teologian tohtoriksi hän väitteli 1990. Suomen Akatemian eksegetiikan huippututkimusyksikössä Thurén toimi vuosina 1995–2005. Hän oli mukana Joensuun yliopiston ortodoksisen teologian käynnistysvaiheessa dosenttina vuodesta 1994, uuden teologisen tiedekunnan dekaanina vuosina 2003–2009 sekä Itä-Suomen yliopiston filosofisen tiedekunnan dekaanina 2008. Thurén on myös eksegetiikan dosentti Åbo Akademin Humanististen tieteiden, psykologian ja teologian tiedekunnassa.
Teoksissaan Thurén on painottanut Raamatun tekstikeskeistä, kirjallisuustieteistä nousevaa lähestymistapaa. Hänen mukaansa tieteellinen ja hengellinen tapa lukea Raamattua tulee pitää erillään ja nähdä rinnakkaisina ilmiöinä. Molemmilla on oikeutuksensa ja yhtymäkohtansa, mutta tieteen ei tule ottaa kantaa Jumalan olemassaoloa edellyttäviin väitteisiin eikä uskonnollisen vakaumuksen (tai sen puutteen) heijastua tieteellisiin tuloksiin.
Thurén tunnetaan myös yhtenä "Siionin kannel" -laulukirjan tekijöistä.
Lauri Thurén on professori Jukka Thurénin poika.
David Chokachi
David Chokachi (s. David Al-Chokhachy 16. tammikuuta 1968 Plymouth, Massachusetts) on yhdysvaltalainen näyttelijä. Hänen isänsä on irakilainen ja äitinsä suomalainen.
Hänellä on tutkinto politiikan tutkimuksesta. Hän aloitti näyttelijänuransa televisiosarjassa "Baywatch", jossa hän näytteli vuosina 1995–1999 näytteli Cody Madisonin roolin. Lähdettyään Baywatchista hän näytteli Jake McCarteyn roolin televisiosarjassa "Witchblade", joka kesti vuoteen 2002 asti. Vuonna 2006 hän aloitti yhtenä päänäyttelijöistä televisiosarjassa "Beyond the Break". Tämä sarja kesti kolme kautta. Tämän lisäksi hän oli mukana vuonna 2009 tositelevisio-ohjelmassa "Confessions of a Teen Idol".
David Chokachi on naimisissa ja hänellä on yksi lapsi.
Jonna Heimonen
Jonna Heimonen (s. 22. helmikuuta 1990) on suomalainen uransa lopettanut maastohiihtäjä. Hän edusti Kouvolan Hiihtoseuraa.
Heimonen on ollut Skandinavia Cupissa parhaimmillaan 55:s perinteisen hiihtotavan sprintissä Keuruulla 3. tammikuuta 2009.
SM-kilpailuissa Heimosen paras henkilökohtainen sijoitus on 34:s perinteisen hiihtotavan sprintissä Jämillä 2015. Hän oli saavuttamassa SM-pronssia Kouvolan Hiihtoseuran joukkueessa Rukalla 2015 yhdessä Mona-Liisa Malvalehdon ja Heli Heiskasen kanssa. Kyseessä oli seuran ensimmäinen naisten SM-viestimitali.
Vesa Kallio (hiihtäjä)
Vesa Kallio (s. 29. kesäkuuta 1990) on suomalainen maastohiihtäjä. Hän edustaa Imatran Urheilijoita. Aikaisemmin hän on edustanut Valkeakosken Hakaa.
Kallio hiihti ensimmäisen kilpailunsa maailmancupissa 1. maaliskuuta 2014 Lahdessa ollen vapaan hiihtotavan sprintissä 81:s. Hänen paras saavutuksensa maailmancupissa on 68. sija 15 kilometrin vapaan hiihtotavan kilpailussa Lahdessa 2. maaliskuuta 2014.
Skandinavia Cupissa Kallio on ollut parhaimmillaan 22:s 15 kilometrin vapaan hiihtotavan kilpailussa Madonassa 20. helmikuuta 2014.
Kallio kilpaili alle 23-vuotiaiden MM-kilpailuissa Otepäässä 2011 ollen 44:s 15 kilometrin vapaan hiihtotavan kilpailussa.
SM-kilpailuissa Kallion paras henkilökohtainen sijoitus on kymmenes 15 kilometrin vapaan hiihtotavan kilpailussa Jämillä 2015. Hän saavutti yhdessä Juha-Matti Mikkolaisen kanssa SM-pronssia Valkeakosken Hakan joukkueessa sprinttiviestissä Vantaalla 2014.
Kaksplus
Kaksplus on Otavamedian julkaisema 12 kertaa vuodessa ilmestyvä aikakauslehti, jonka sisältö käsittelee äitiyteen ja perheen arkeen liittyviä asioita. Lehden päätoimittaja on Emma Koivula.
"Kaksplus" on luettavissa myös digilehtenä. Lehden kotisivuilla on muun muassa keskustelufoorumi ja blogeja.
Lehteen liittyvää Kaksplus-nimistä palveluohjelmaa esitettiin televisiossa MTV3-kanavalla vuosina 1999 ja 2000.
Armenian jalkapalloliigan kausi 2014–2015
Armenian jalkapalloliigan kausi 2014–2015 oli Armenian jalkapallon pääsarjan Armenian jalkapalloliigan 23. kausi. Kausi päättyi FC Pyunik Jerevanin mestaruuteen, mikä oli seuralle 13 mestaruus. Sarjan parhaat maalintekijät olivat Shirak FC:n norsunluurannikkolainen Jean-Jacques Bougouhi sekä Pyunik Jerevanin meksikolainen César Romero Zamora, jotka tekivät 21 maalia kauden aikana.
Luka Dončić
Luka Dončić (s. 28. helmikuuta 1999 Ljubljana) on slovenialainen koripalloilija, pelipaikaltaan pääasiassa pelintekijä. Hän edusti vuosina 2014–2018 Espanjan Liga ACB:ssä pelaavaa Real Madridia ja siirtyi vuonna 2018 NBA-seura Dallas Mavericksiin.
Dončićia pidetään yhtenä Euroopan suurimmista koripallolupauksista.
Dončić aloitti uransa KK Union Olimpijan junioreissa. Hän teki 13-vuotiaana viisivuotisen sopimuksen espanjalaisen suurseuran Real Madridin kanssa.
Dončićista tuli huhtikuussa 2015 nuorin Real Madridin edustusjoukkueessa pelannut pelaaja, sekä Espanjan pääsarjan kolmanneksi nuorin debytantti. Kaudella 2015–2016 hän kuului jo joukkueen vakiomiehistöön. Hän kuului vuoden 2018 Euroliigan voittaneeseen joukkueeseen ja hänet valittiin Euroliiga-kauden 2017–2018 kuten myös Euroliigan lopputurnauksen arvokkaimmaksi pelaajaksi.
Atlanta Hawks varasi Dončićin numerolla 3 mutta myi hänet saman tien Dallas Mavericksiin.
Dončić on edustanut myös Slovenian miesten maajoukkuetta, jossa hän voitti Euroopan mestaruuden vuonna 2017. Loppuottelun kolmannella neljänneksellä loukkaantunut Dončić valittiin EM-turnauksen tähdistöviisikkoon.
Craig Foster
Craig Jeffery Foster (s. 7. syyskuuta 1991) on jamaikalainen jalkapalloilija. Hän edustaa Jamaikan pääsarjassa pelaavaa Renoa.
Foster teki kaudella 2011–2012 Jamaikan pääsarjassa 15 maalia edustaen Renoa. Vuosina 2011 ja 2012 hän pelasi lainassa Ruotsin 1. divisioonassa Motalassa ja vuonna 2013 Suomessa ensin IFK Mariehamnissa ja sitten KooTeePeessä.
Motalassa Foster teki kolme maalia kuudessa ottelussa. IFK Mariehamnissa hän pelasi ainoaksi jääneen Veikkausliigan ottelunsa 11. elokuuta IFK Mariehamnin voittaessa RoPS:n vieraissa 2–0. KooTeePeessä Foster pelasi viisi Ykkösen ottelua, joissa hän teki kaksi maalia.
Palattuaan Renoon Foster teki 20 maalia Jamaikan pääsarjassa kaudella 2014–2015. Kesällä 2015 Foster siirtyi lainalle Yhdysvaltoihin USL:ssä pelaavaan Harrisburg City Islandersiin. Hän teki USL-kaudella 2015 yhdeksän maalia 13 ottelussa.
Foster oli mukana Jamaikan joukkueessa CONCACAF-maiden alle 20-vuotiaiden mestaruuskilpailuissa Guadeloupessa 2011 pelaten turnauksessa viisi ottelua.
Miguel Oliveira
Miguel Ângelo Falcão de Oliveira (s. 4. tammikuuta 1995 Almada) on portugalilainen ratamoottoripyöräilijä. Kaudella 2016 hän ajaa Moto2-luokassa Leopard Racing -tallin pyörällä.
Yhdeksänvuotiaana kilpailemisen aloittanut Oliveira debytoi 125-kuutioisten luokassa MM-sarjassa kaudella 2011. Ensimmäiset palkintokorokesijoituksensa hän saavutti seuraavalla kaudella.
Kaudeksi 2015 hän siirtyi sarjan parhaimmistoon kuuluneeseen Red Bull KTM Ajo -talliin, ja Italian GP:ssä hänestä tuli kaikkien aikojen ensimmäinen portugalilainen osakilpailuvoittaja. MM-sarjassa hän sijoittui lopulta toiseksi, kuusi pistettä mestaruuden vieneen Danny Kentin perässä.
Kaudeksi 2016 Oliveira siirtyy Moto3-luokasta askeleen ylemmäksi Moto2-luokkaan, jossa hän ajaa Leopard Racing -tallissa.
Radioactive (Imagine Dragonsin kappale)
Radioactive on yhdysvaltalaisen Imagine Dragons -yhtyeen 29. lokakuuta 2012 julkaistu single heidän ensimmäiseltä albumiltaan "Night Visions". Radioactiven B-puolella on kappale "It’s Time". Tyylilajiltaan Radioactive on elektronista rockia, vaihtoehtorockia ja dubstepiä.
Vuoden 2014 Grammy-gaalassa Radioactive oli ehdolla kahteen palkintoon, vuoden levytykseen ja vuoden rock-esitykseen, joista jälkimmäisen se voitti. Listakärkeen kappale ylsi kolmella listalla, mukaan lukien Ruotsin Sverigetopplistanilla.
Radioactiven musiikkivideolla oli toukokuussa 2018 yli 880 miljoonaa näyttökertaa YouTubessa.
Enea Bastianini
Enea Bastianini (s. 30. joulukuuta 1997 Rimini) on italialainen ratamoottoripyöräilijä.
Bastianini debytoi MM-sarjassa Moto3-luokassa kaudella 2014. Kaudella 2015 hän sijoittui yhteispisteissä kolmanneksi Gresini-tallin Hondalla. Hän jatkoi samassa tallissa kaudella 2016.
Harrison Newey
Newey aloitti uran Karting-sarjoista vuonna 2009. Vuonna 2014 Newey kilpaili Ranskan Formula 4 -sarjassa ajaen kolme kilpailua saavuttaen kaksi pistettä. Vuonna 2015 Newey siirtyi Britannian BRDC Formula 4 -sarjaan jossa hän saavutti kaksi voittoa, kaksi paalupaikkaa ja 12 palkintosijaa sijoittuen sarjan toiseksi. Samana vuonna hän ajoi Saksan ADAC Formula 4 -sarjassa saavuttaen 42 pistettä. Vuonna 2016 Newey siirtyi kilpailemaan Euroopan Formula 3 -sarjaan.
3,4-dinitrotolueeni
3,4-Dinitrotolueeni (CHNO) on nitrattu aromaattinen yhdiste. Sitä käytetään orgaanisessa synteesissä räjähteitä ja väriaineita valmistettaessa. 3,4-Dinitrotolueenin kanssa isomeerisia yhdisteitä ovat 2,3-, 2,4-, 2,5-, 2,6- ja 3,5-dinitrotolueenit.
Huoneenlämpötilassa 3,4-dinitrotolueeni on keltaista kiteistä ainetta. Yhdiste on käytännölisesti katsoen veteen liukenematonta, mutta liukenee hiilidisulfidiin sekä useisiin orgaanisiin liuottimiin etanoliin, dietyylieetteriin, etyleenidiamiiniin ja hieman kloroformiin. Yhdiste ärsyttää ihoa ja hengitysteitä. 3,4-Dinitrotolueenille altistumisesta voi seurata huonovointisuutta, päänsärkyä, tajuttomuus ja methemoglobiinin pitoisuuden kasvun aiheuttama ihon sinertyminen.
3,4-Dinitrotolueenia voidaan valmistaa nitraamalla tolueenia tai m-nitrotolueenia. Näissä reaktioissa muodostuu myös muita dinitrotolueenin isomeereja.
3,4-Dinitrotolueenia käytetään muun muassa räjähteiden ja väriaineiden valmistamiseen.
Jukka Mäkelä (Kangasalan kunnanjohtaja)
Jukka Samuli Mäkelä (s. 22. lokakuuta 1949 Jalasjärvi) on Kangasalan entinen kunnanjohtaja. Hän on koulutukseltaan hallintotieteiden maisteri ja oikeustieteen kandidaatti. Hänelle on myönnetty kunnallisneuvoksen arvo.
Mäkelä toimi Pattijoen kunnanjohtajana 1987–1991 ja aloitti Kangasalan kunnanjohtajana vuonna 1991. Hän jäi tästä virasta eläkkeelle vuonna 2013. Hän on puolustanut kuntaliitoksia Kangasalan seudulla.
Kuin surmaisi satakielen (elokuva)
Kuin surmaisi satakielen () on vuonna 1962 ensi-iltansa saanut yhdysvaltalainen draamaelokuva, jonka on ohjannut Robert Mulligan. Se perustuu Harper Leen samannimiseen romaaniin vuodelta 1960. Elokuva sai kahdeksan Oscar-ehdokkuutta ja voitti niistä kolme: paras miespääosa, sovitettu käsikirjoitus ja lavastus.
Elokuva valittiin vuonna 1995 Yhdys­valtojen kongressin kirjaston National Film Registryyn, johon kootaan esteetti­sesti, historialli­sesti tai kulttuuri­sesti merkittäviä amerikkalais­elokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
On Top of the World
On Top of the World on yhdysvaltalaisen Imagine Dragons -yhtyeen 18. maaliskuuta 2013 julkaistu single heidän ensimmäiseltä albumiltaan "Night Visions". Tyylilajiltaan kappale on folk rockia.
Singlelistoilla kappale sijoittui ykköseksi Portugalissa. Kappale menestyi hyvin myös myynnissä sillä se myi useassa maassa platinaa ja esimerkiksi Australiassa triplaplatinaa. Se kuului myös EA Sportsin suositun FIFA 13 -pelin soundtrackille. On Top of the World oli käytössä myös toisessa jalkapallopelissä Pro Evolution Soccer 2013:ssa sekä Samsung Galaxy Note 8.0:n mainoksessa.
Kappaleen 70-luku -henkisessä musiikkivideossa neljä erilaisista perheistä kotoisin olevaa astronauttia kokoontuu yhteen ja matkustaa yhdessä Kuuhun. Musiikkivideo oli kerännyt tammikuuhun 2016 mennessä YouTubessa yli 83 miljoonaa näyttökertaa.
Loris Baz
Loris Baz (s. 1. helmikuuta 1993 Sallanches) on ranskalainen ratamoottoripyöräilijä. Kaudella 2016 hän ajaa MotoGP-sarjassa Avintia Racing -tallin Ducatilla.
191-senttinen Baz on yksi MotoGP:n pisimmistä kuljettajista.
Baz ajoi Superbiken MM-sarjassa ennen siirtymistään MotoGP:hen kaudelle 2015. Avauskaudellaan hän saalisti Forward Racing -tallin Yamahalla yhteensä 28 MM-pistettä, joka riitti pistetaulukossa 17:nneksi.
Kaudelle 2016 Baz siirtyi Avintia Racing -talliin.
Fabian Schaad
Fabian Schaad (s. 1. tammikuuta 1992) on sveitsiläinen maastohiihtäjä. Hän edustaa Drusbergiä.
Schaad hiihti ensimmäisen kilpailunsa maailmancupissa 16. helmikuuta 2013 Davosissa ollen perinteisen hiihtotavan sprintissä 59:s. Maailmancupin pisteille hän hiihti ensimmäisen ja toistaiseksi ainoan kerran 18. tammikuuta 2014 ollen 25:s Szklarska Porębassa vapaan hiihtotavan sprintissä.
Schaad kilpaili alle 20-vuotiaiden MM-kilpailuissa Otepäässä 2011 ja Erzurumissa 2012. Hän oli 2011 mukana 16. sijalle tulleessa viestijoukkueessa. Henkilökohtaisilla matkoilla Schaad oli alle 20-vuotiaiden MM-tasolla parhaimmillaan 21:s vapaan hiihtotavan sprintissä 2012. Alle 23-vuotiaiden MM-kilpailuissa Schaad hiihti Val di Fiemmessä 2014 ollen parhaimmillaan 29:s vapaan hiihtotavan sprintissä.
Myös Schaadin nuorempi veli Roman Schaad (s. 1993) on maastohiihtäjä.
Kurt Kuschela
Kurt Kuschela (s. 30. syyskuuta 1988 Berliini) on saksalainen ratamelonnan olympiavoittaja ja maailmanmestari. 182 senttimetriä pitkä ja 86 kilogrammaa painava Kuschela edustaa KC Potsdam -seuraa.
Kuschela saavutti olympiakultaa kanoottikaksikon 1 000 metriltä yhdessä Peter Kretschmerin kanssa vuoden 2012 kesäolympialaisista Lontoosta. MM-kilpailuista hänellä on kultaa kanoottinelosen 1 000 metriltä vuodelta 2013 ja pronssia kaksikosta vuodelta 2011. EM-kilpailuista Kuschela on saavuttanut yhden hopeamitalin vuodelta 2012.
Matteo Ceirano
Matteo Ceirano oli italialainen autoilun, autourheilun ja ajoneuvojen valmistuksen pioneeri.
Matteo, joka oli nelipäisen Ceiranon veljessarjan toiseksi nuorin, työskenteli Torinossa vanhimman veljensä Giovanni Battistan polkupyörä- ja myöhemmin autoverstaalla. Vuonna 1898 he perustivat ensimmäisen autonsa valmistamista varten yhtiön nimeltä Ceirano GB & C. Yhtiö valmisti 3,5-hevosvoimaisella moottorilla varustettuja autoja nimeltään "Welleyes", ja siitä oli odotettavissa kaupallista menestystä. Yhtiön tuotantotilojen rajallisuus ei kuitenkaan mahdollistanut suuremman tuotannon aloittamista joten Ceiranot myivät suunnitelmansa torinolaisen liikemieskonsortion vasta perustamalle yhtiölle ja Welleyes-autosta tuli F.I.A.T SpA:n ensimmäinen automalli.
Matteo ja Giovanni Battista saivat myös pestin Fiatilta, mutta he lähtivät yhtiöstä vuonna 1901 ja perustivat yhtiön nimeltä Fratelli Ceirano. Matteo ei kaiketikaan ollut kovin kauaa samoissa kuvioissa viihtyvää lajia, koska jo vuonna 1903 hän perusti autoja valmistamaan yhtiön nimeltä "Ceirano Matteo & C". Vuonna 1904 yhtiön nimi muutettiin muotoon "Ceirano Matteo & C. - Vetture Marca Itala" ja edelleen saman vuoden syksyllä muotoon "Fabbrica Automobili Itala", joka valmisti autoja merkillä Itala.
Matteo viihtyi Italan palveluksessa vuoteen 1906, jolloin hän perusti italialaisen teollisuusmies Michele Ansaldin kanssa Società Piemontese Automobili (SPA) -nimisen yhtiön, joka valmisti henkilöautoja ja myöhemmin sotilasajoneuvoja. Matteo Ceirano jätti tämän yhtiön vuonna 1918 ja siirtyi pois autojen valmistukseen liittyvistä liiketoimista.
Christoffer Fagerli Rukke
Christoffer Fagerli Rukke (s. 17. huhtikuuta 1988 Hønefoss, Norja) on norjalainen pikaluistelija. Hän edustaa Hol IL:ää.
Rukke oli mukana Vancouverin olympialaisissa 2010, joissa hän oli 1 000 metrillä 35:s ja 1 500 metrillä 20:s.
Rukke seurustelee norjalaisen maastohiihtäjä Ingvild Flugstad Østbergin (s. 1990) kanssa. He tapasivat toisensa Olympiatoppenin järjestämällä leirillä Espanjan Fuerteventurassa toukokuussa 2011 ja muuttivat yhteiseen asuntoon Oslon Holmenkollenille kesällä 2012.
Andrei Svetlakov
Andrei Pavlovitš Svetlakov (s. 6. huhtikuuta 1996 Moskova, Venäjä) on venäläinen jääkiekkoilija. Hän pelaa nykyään PHK TsSKA Moskovassa KHL-liigassa.
Andrei Svetlakov pelasi alle 20-vuotiaiden MM-jääkiekkoturnauksessa Helsingissä 2016. Hän voitti joukkueessaan hopeaa. Päätösottelussa Suomea vastaan hän teki kaksi maalia. Seitsemässä pelaamassaan turnauspelissä hän sai 3+1=4 tehopistettä.
Tuomas Pöysti
Tuomas Henrik Pöysti (s. 2. toukokuuta 1970 Rovaniemi) on suomalainen oikeustieteen tohtori ja virkamies, joka on vuodesta 2018 lähtien toiminut Suomen oikeuskanslerina.
Pöysti valmistui ylioppilaaksi Ounasvaaran lukiosta vuonna 1989 ja oikeustieteen maisteriksi Lapin yliopistosta 1995. Hän väitteli tohtoriksi vuonna 1999. Opiskeluaikanaan Pöysti toimi oikeustieteen ylioppilaiden yhdistys Artikla ry:n hallituksen varapuheenjohtajana vuonna 1993 sekä aktiivina Euroopan oikeustieteen opiskelijoiden yhdistys ELSA:ssa, jonka keskusjärjestön taloudenhoitajana hän toimi vuonna 1995. Vuonna 1994 Pöysti oli Valtiontalouden tarkastusviraston tutkija ja vuosina 1995–1999 Helsingin yliopiston oikeustieteellisen tiedekunnan tutkijakoulutettava. Hän toimi vuonna 1997 tutkijana myös Lapin yliopistossa. Vuodesta 2001 Pöysti on ollut hallinto-oikeuden dosentti Helsingin yliopistossa ja toimi oikeusinformatiikan vastuuopettajana 2003–2009.
Pöysti työskenteli valtiovarainministeriön budjettiosaston hallintosihteerinä 1999–2000, neuvottelevana virkamiehenä 2000–2004 ja valtioneuvoston controllerina 2004–2006. Vuonna 2007 hän aloitti Valtiontalouden tarkastusviraston pääjohtajana. Vuosina 2007–2015 Pöysti toimi Valtiontalouden tarkastusviraston pääjohtajana. ja lokakuussa 2015 hän aloitti alivaltiosihteerinä valtioneuvostossa vastuullaan sote-uudistus. Vuonna 2018 Pöysti aloitti oikeuskanslerina eläkkeelle jäävän Jaakko Jonkan seuraajana.
Pöysti on naimisissa ja hänellä on kaksi lasta.
Luettelo jalkapallon kansallisista pääsarjoista
Luettelo jalkapallon kansallisista pääsarjoista sisältää kaikki maanosaliittojen alaiset sarjat.
Liiga keskeytetty sisällissodan vuoksi.
Sarjaa ei pelata, johtuen useiden seurojen, jalkapalloliiton ja urheiluministeriön riidasta.
Yhdysvallat ja Kanada jakavat maansa pääsarjan.
Shawn Mendes
Shawn Peter Raul Mendes (s. 8. elokuuta 1998 Toronto, Ontario, Kanada) on kanadalainen laulaja, laulunkirjoittaja ja malli. Mendes tuli ennen levytyssopimuksen saamista tunnetuksi Vine-videopalvelussa ja YouTubessa, joihin hän lähetti videoita itsestään laulamassa popkappaleiden cover-versioita. Vuonna 2014 Mendes solmi levytyssopimuksen Island Recordsin kanssa ja julkaisi seuraavan vuoden huhtikuussa debyyttialbuminsa "Handwritten". "Handwritten" debytoi Billboard 200 -listan kärkisijalle. Myös hänen toinen albuminsa, syyskuussa 2016 julkaistu "Illuminate", nousi listaykköseksi. Mendesin kolmas albumi ”Shawn Mendes, The Album” nousi sen julkaisupäivänä, 25.5.2018 yli 75 maassa listaykköseksi.
Yhdysvaltalainen "Time"-lehti on nimennyt Mendesin kahdesti (2014 ja 2015) yhdeksi vuoden vaikutusvaltaisimmista teini-ikäisistä. Vuonna 2016 Mendes oli talouslehti "Forbesin" "30 Under 30 "-listalla, sillä lehden mukaan hän on yksi 30:stä alle 30-vuotiaasta musiikkialan vaikuttajasta.
Zhou Qi
Zhou Qi (merkit: 周琦; s. 16. tammikuuta 1996 Henan) on kiinalainen koripalloilija, pelipaikaltaan sentteri. Hän edustaa NBA-seura Houston Rocketsia.
Zhou edusti kotimaansa CBA-liigassa Xinjiang Flying Tigersia. Hänet varattiin NBA:han toisella kierroksella numerolla 43 . Vuodesta 2017 hän on pelannut NBA-seura Houston Rocketsissa.
Zhou debytoi Kiinan maajoukkueessa 18-vuotiaana vuonna 2014. Vuoden 2015 Aasian-mestaruuskilpailuissa Zhou oli yksi mestaruuden voittaneen Kiinan tärkeimpiä pelaajia, ja hänet valittiin myös turnauksen tähdistöjoukkueeseen.
Vesa Kallio
Vesa Kallio -nimisiä henkilöitä ovat:
Beata Papp
Beata Papp (s. 22. huhtikuuta 1995) on suomalainen taitoluistelija. Hänen vuotta vanhempi veljensä Bela Papp on myös kansainvälisen tason taitoluistelija. He harjoittelevat Kanadan Burnabyssa, jonne perhe muutti vuonna 2007. Beata oli Skate Canadan British Columbian Noviisityttöjen mestari 2009.
Beata Papp voitti kaudella 2009–10 Suomen juniorimestaruuden sekä PM-kisojen juniorimestaruuden. Beata osallistui myös useampaan JGP-kilpailuun sijoittuen parhaimmillaan 5. sijalle ja tehden mm. Australian JGP-kisoissa kolmoistulppi-kolmoistulppi -yhdistelmän. Beata osallistui Junioreiden MM-kisoihin vuonna 2011 sijoittuen sijalle 15.
Kaudella 2010–2011 hän sijoittui senioreiden Suomen-mestaruuskilpailuissa toiseksi ja seuraavalla kaudella kolmanneksi. Kansainvälisissä seniorikilpailuissa hänen paras sijoituksensa on kuudes (Skate Canada Autumn Classic 2014). PM-kilpailujen senioritasolla hän oli neljäs samoin kuin Finlandia Trophyssa hänen paras suorituksensa oli neljäs sija. Beata on myos osallistunut Universiades-talvikisoihin vuonna 2015.
Beataa on valmentanut mm. Joanne Mcleod, Bruno Delmaestro, Kelly Champagne, Brian Orser, Michael Huth, Alexander Kopylov, Colin Chanski ja hänen äitinsä Ulla Papp.
Nykyisin Beata luistelee Royal Caribbean Cruise Line Liberty of the Seas -laivalla.
William B. Allison
William Boyd Allison (2. maaliskuuta 1829 Perry, Ohio – 4. elokuuta 1908 Dubuque, Iowa) oli yhdysvaltalainen republikaanipoliitikko, joka teki pitkän uran Yhdysvaltain kongressissa. Allison oli Iowan edustaja Yhdysvaltain edustajainhuoneessa vuosina 1863–71 ja senaatissa 1873–1908. Kongressiedustajana Allison muistetaan Bland-Allison Act (Yhdysvaltain palauttaminen kaksimetallikantaanan) ja Hepburn Act (rautatieliikenteen säännöstelyn lisääminen) -lakialoitteistaan. Senaattorina Allisonia on myöhemmin kuvailtu hyvin vaikutusvaltaiseksi. Allison oli myös kahdesti mukana presidenttikilvassa (1888 ja 1896), mutta ei koskaan selvinnyt puolueensa esivaaleja pidemmälle.
Yhdysvaltain sisällissodan alussa Allison toimi Iowassa hallintotehtävissä ja auttoi sotajoukkojen kokoamisessa. Allisonille annettiin everstiluutnantin arvo, vaikka hän ei ilmeisesti osallistunut kertaakaan varsinaisiin sotatoimiin.
Suomi yleisurheilun Euroopan-mestaruuskilpailuissa 2016
Suomi osallistuu vuonna 2016 yleisurheilun EM-kilpailuihin 23. kerran. Joukkueeseen valittiin 40 urheilijaa.
Suomen Urheiluliiton valmennusjohtaja Jorma Kemppaisen mukaan Suomen tavoite kisoissa on saada vähintään kymmenen urheilijaa kahdeksan parhaan joukkoon.
Suomen Urheiluliitto valitsi Amsterdamin kisoihin ensimmäiset 11 urheilijaa marraskuussa 2015 edelliskesän tulosten perusteella. Miehistä valittiin keihäänheittäjät Tero Pitkämäki ja Antti Ruuskanen sekä moukarinheittäjät Tuomas Seppänen ja David Söderberg. Naisista valittiin kiekonheittäjä Sanna Kämäräinen, seiväshyppääjä Minna Nikkanen, kolmiloikkaaja Kristiina Mäkelä, aitajuoksija Nooralotta Neziri, estejuoksija Sandra Eriksson ja 10 000 metrille Johanna Peiponen ja Alisa Vainio. Vainio ilmoitti toukokuun lopulla 2016 ettei osallistu kisoihin. Kesäkuussa 2016 myös Kämäräinen ilmoitti jättävänsä kauden väliin selän kuntoutuksen vuoksi.
8. maaliskuuta 2016 kisajoukkuetta täydennettiin kymmenellä urheilijalla. Kisoihin valittiin naisista seiväshyppääjä Wilma Murto, kestävyysjuoksijat Anne-Mari Hyryläinen ja Minna Lamminen sekä moukarinheittäjät Merja Korpela ja Inga Linna. Miehistä valittiin pikajuoksija Samuli Samuelsson, kuulantyöntäjä Arttu Kangas sekä pika-aitajuoksija Elmo Lakka ja 400 metrin aitajuoksijat Jussi Kanervo ja Oskari Mörö.
31. toukokuuta 2016 joukkueeseen valittiin kuusi urheilijaa: pituushyppääjä Henri Väyrynen, korkeushyppääjä Linda Sandblom, pikajuoksija Hanna-Maari Latvala, keihäänheittäjä Sanni Utriainen ja kestävyysjuoksijat Jarkko Järvenpää ja Laura Markovaara.
20. kesäkuuta 2016 valittiin joukkueeseen miesten pikaviestijoukkue, estejuoksija Camilla Richardsson ja kiekonheittäjä Salla Sipponen. Viimeiset 17 urheilijaa valittiin joukkueeseen 27. kesäkuuta 2016. Kolmantena keihäänheittäjänä kisoihin valittiin Ari Mannio ja kotiinjääväksi varamieheksi Teemu Wirkkala. Pituushyppääjistä valittiin Kristian Bäck ja Eero Haapala. Naiskeihäänheittäjistä valittiin Heidi Nokelainen ja Jenni Kangas sekä varalle Oona Sormunen. Miesten pikaviestijoukkueeseen nimettiin Otto Ahlfors, Viljami Kaasalainen, Ville Myllymäki, Eetu Rantala ja Samuli Samuelsson sekä kotiinjääväksi varamieheksi Hannu Hämäläinen. 100 metrin aitoihin valittiin Reetta Hurske ja 400 metrin aitoihin Anniina Laitinen, Venla Paunonen ja Hilla Uusimäki.
28. kesäkuuta ilmoitettiin jo valituista pituushyppääjä Eero Haapalan joutuvan jättämään kisat väliin akillesjännevamman vuoksi. Heti seuraavana päivänä myös 400 metrin aitoihin valitun Venla Paunosen ilmoitettiin joutuvan jättämään kisat väliin etureisivamman vuoksi. 3. heinäkuuta ilmoitettiin myös kisoihin valitun pikajuoksija Hanna-Maari Latvalan EM-kisamatkan jäävän väliin polvivaivan vuoksi.
Peter Kretschmer
Peter Kretschmer (s. 15. helmikuuta 1992 Schwerin) on saksalainen ratamelonnan olympiavoittaja ja maailmanmestari. 175 senttimetriä pitkä ja 70 kilogrammaa painava Kretschmer edustaa KC Potsdam -seuraa.
Kretschmer saavutti olympiakultaa kanoottikaksikon 1 000 metriltä yhdessä Kurt Kuschelan kanssa vuoden 2012 kesäolympialaisista. MM-kilpailuista Kretschmerillä on 1 000 metriltä kultaa kanoottinelikosta vuodelta 2013 sekä kaksikosta 2017 ja 2018. Lisäksi hän sai kaksikon 500 metriltä pronssia 2011. EM-kilpailuista hän on saavuttanut kaksikon 1 000 metriltä kultaa 2017 ja hopeaa 2012. Euroopan kisoissa 2015 hän sai pronssia C-2 -luokan 1 000 metrillä.
Wahlroosin unelma
Wahlroosin unelma on hardcore punk -yhtye Lapinpolthajien toinen studioalbumi. Se julkaistiin 27. heinäkuuta 2012 levymerkillä Kämäset levyt. Albumi on edeltäjäänsä rosoisempi ja melodisempi. Albumin kappaleissa kritisoidaan äärikapitalistista yhteiskuntajärjestystä.
Blues Lady Daylle
Blues Lady Daylle on suomalainen televisiodokumentti jazzlaulaja Billie Holidayn traagisesta elämästä. Jorma Moilasen käsikirjoittamassa ohjelmassa valotetaan Lady Dayn elämää ja musiikkia yhteiskunnalliselta, henkilökohtaiselta ja musiikilliselta kannalta.
Ohjelman rungon muodostavat Holidayn monivuotisen pianistin Mal Waldronin kertomukset ja hänen tulkintansa Lady Dayn tunnetuksi tekemistä lauluista. Billie Holiday itse esiintyy kahdessa vanhassa filmikatkelmassa. Toinen niistä on hänen uransa alkupuolelta ja toinen hänen viimeisestä televisioesiintymisestään 1958 . Kuvaa Billie Holidaystä täydentävät lausunnoillaan hänen läheiset muusikkoystävänsä kapellimestari-pianisti Count Basie, pianisti Jimmy Rowles ja saksofonisti Sam Rivers.
Ohjelma on tuotantoa. Mal Waldronin soitto-osuudet on kuvattu Natsa Clubilla hänen vieraillessaan Helsingissä tammikuussa 1981. Ohjelman ohjauksesta vastaavat Jorma Moilanen ja Erkki Pohjanheimo, joka toimi myös ohjelman tuottajana. Kuvaajat: Kaj Sundman, Jorma Piironen, Esko Nurminen, Raino Kuisma, ja Pertti Aherva, äänittäjät: Matti Kaukinen, Raimo Penttilä, Esko Haapaniemi, Veijo Lehti ja Hannu Ranta.
Ohjelman ensilähetys oli Yle TV1:ssä 3.9.1981. Kesto 35’47”.
Urpu Soveri
Urpu Kustaa Johannes Soveri (13. kesäkuuta 1914 –15. heinäkuuta 1984) oli suomalainen geologi. Hän oli Valtion teknillisen tutkimuskeskuksen (VTT) tielaboratorion laboratorionjohtaja professorin arvolla vuosina 1963–1971 ja sen jälkeen rakennus- ja yhdyskuntatekniikan tutkimusosaston tutkimusjohtaja myöskin professorin arvolla 1972–1977. Hän tutki savimineralogiaa ja tienrakennus- ja geotekniikkaa.
Soveri väitteli 1951. Hän työskenteli ennen VTT:lle siirtymistään useissa laitoksissa ja oli vuosina 1946–1949 Ruotsissa Statens väginstitutin kemisti-geologi.
Soverin isä oli A. J. Soveri.
Daniel Amartey
Daniel Amartey (s. 21. joulukuuta 1994) on ghanalainen jalkapalloilija, joka edustaa Englannin valioliigassa pelaavaa Leicester Cityä. Pelipaikaltaan oikeajalkainen Amartey on puolustava keskikenttäpelaaja. Hän kuuluu myös Ghanan jalkapallomaajoukkueeseen.
Amartey aloitti uransa kotimaansa pääsarjan International Alliesissa, jossa hän pelasi vuodet 2011–2012. Vuodet 2013–2014 Amartey edusti Ruotsin Allsvenskanin Djurgårdenia. Otteluita hänelle kertyi ruotsalaisseurassa vajaan kahden kauden aikana 34 kappaletta. Heinäkuussa 2014 Amartey siirtyi Tanskan Superliigan FC Kööpenhaminaan. Kaudella 2014–2015 hän voitti seuran kanssa Tanskan cupin. Yhteensä Amartey pelasi Kööpenhaminan paidassa 44 ottelua tehden niissä kolme maalia.
Tammikuussa 2016 Amartey siirtyi Englannin valioliigan Leicester Cityn paitaan. Hän teki debyyttinsä Valioliigassa seuraavassa kuussa Norwich Cityä vastaan. Amartey pelasi loppukauden aikana Leicesterin paidassa viidessä ottelussa ja juhli kauden päätteeksi Valioliigan mestaruutta.
Amartey on edustanut Ghanaa alle 20-vuotiaiden maajoukkuetasolla. Ghanan jalkapallomaajoukkueessa hän teki debyyttinsä tammikuussa 2015 Afrikan-mestaruuskilpailuiden avausottelussa Senegalia vastaan. Hän pelasi tuossa turnauksessa kolmessa ottelussa Ghanan saavuttaessa hopeaa.
Seurajoukkuetasolla
Maajoukkuetasolla
Borgo Chiese
Borgo Chiese on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun kolme kuntaa, Brione (125 asukasta), Cimego (429) ja Condino (1 515), yhdistyivät muodostaen Borgo Chiesen kunnan.
Pokémon DP: Galactic Battles
Pokémon DP: Galactic Battles on televisiosarja Pokémonin kahdennentoista tuotantokauden nimi.
Kausi nähtiin Suomessa ensimmäisen kerran kesällä ja syksyllä 2010 Disney XD:llä. Kausi alkoi 7. kesäkuuta 2010 jaksolla "Kierroksia Rotomiin" ja päättyi jaksoon "Gible kiipelissä". Myöhemmin kausi näytettiin myös MTV3-kanavalla 4. syyskuuta 2010 alkaen, siellä kausi saatiin päätökseen 6. elokuuta 2011. Taulukossa on mainittu ainoastaan MTV3:n esityspäivät.
Kausi alkoi Cartoon Networkilla Yhdysvalloissa 9. toukokuuta 2009 jaksolla "Get Your Rotom Running!". Kahdestoista tuotantokausi käsitti 53 jaksoa, joka päättyi jaksoon "Gotta Get a Gible!" 15. toukokuuta 2010.
Spanska Flugan
Spanska Flugan oli vuosina 1839–1841 ilmestynyt kolmiosainen aikakausjulkaisu. Sitä toimitti J. V. Snellman.
Lehden nimi juontui siihen aikaan myynnissä olleesta avohaavoihin käytetystä espanjalaisesta lääkepulverista Spanska flugan. Pulveri kirveli mutta paransi, samoin oli määrä tehdä Snellmanin lehden. Snellman aloitti lehden teon Uudessakaarlepyyssä. Kaksi jälkimmäistä numeroa hän teki Tukholmasta käsin.
Lehtien sisältö oli pääasiassa kirjallisia teemoja, ja mukana oli myös filosofisten teosten arviointeja. Kolmannessa numerossa hän kävi hyvin voimakkaasti herännäisyyden kimppuun otsikolla "Eräs ajankohtainen kysymys".
Julkaisun kolme vihkoa olivat nimeltään "Sectio antepenultima" 1839, "Sectio penultima" (1840) ja "Sectio ultima" (1841). Vihkot painettiin Helsingissä.
Einsteinium(III)jodidi
Einsteinium(III)jodidi (tai "einsteiniumtrijodidi") on harvinaisen synteettisen alkuaine einsteiniumin yhdiste jodin kanssa, jossa jodi esiintyy hapetusluvulla -I ja einsteinium +III. Näin muodostuva yhdiste on EsI. Se muodostaa meripihkan värisiä heksagonaalisia kiteitä, joiden kiderakenne on samankaltainen kuin vismutti(III)jodidilla tai holmium(III)jodidilla.
Einsteiniumtrijodidi hehkuu pimeässä punaista valoa einsteiniumin suuren radioaktiivisuuden takia.
Palolammi (Kankaanpää)
Palolammi eli Palolampi on Satakunnassa Kankaanpäässä kaupungin itäreunassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Palolammi on osa Palojoen valuma-aluetta.
Lammen pituus on 250 metriä, leveys 120 metriä ja sen pinta-ala on 1,4 hehtaaria. Se sijaitsee Kankaanpään itäreunassa Parkanon Kuusijärven ja Jämijärven Kahilanperän välissä Multikeitaalla. Lampeen laskee suo-ojia, mutta myös laskuoja Palokankaalta ja johto-oja Kuusikeitaalta. Rantaviivan pituus on 500 metriä. Rannat ovat suota eikä niille ole rakennettu mitään. Lammelle johtaa vain polku läheisen Eromaan maatilalta, jonne johtaa tie Parkanon Kuusijärveltä.
Laji (täsmennyssivu)
Laji voi tarkoittaa seuraavia:
Paula Moltzan
Paula Moltzan (s. 7. huhtikuuta 1994) on yhdysvaltalainen alppihiihtäjä, joka edustaa Buck Hill Ski Racing Clubia.
Nuorten MM-kilpailuissa Hafjellissä 2015 Moltzan saavutti kultaa pujottelussa. Vailin / Beaver Creekin MM-kilpailuissa 2015 hän oli pujottelussa 20:s. Moltzan kilpaili maailmancupissa ensimmäisen kerran Aspenin pujottelussa marraskuussa 2012. Maailmancupin pisteille hän pääsi ensimmäisen kerran Flachaun pujottelussa tammikuussa 2016 oltuaan 25:s. Parhaimmillaan hän on sijoittunut 15:nneksi Courchevelin pujottelussa joulukuussa 2018.
Sparre
Sparre on alkujaan ruotsalainen sukunimi.
María Sákkari
María Sákkari (, s. 25. heinäkuuta 1995 Ateena) on kreikkalainen tennispelaaja. Parhaimmillaan hän on ollut kaksinpelissä WTA-listan sijalla 29 syyskuussa 2018. Hän on voittanut urallaan seitsemän ITF-turnausta kaksinpelissä ja viisi nelinpelissä. Hänen äitinsä on Angelikí Kanellopoúlou, joka oli tennisurallaan maailmanlistan top 50:ssä.
Vuonna 2015 Sákkari pääsi karsintojen kautta mukaan Yhdysvaltain avointen pääsarjaan. Siellä hän hävisi ensimmäisellä kierroksella Wang Qiangille. Tammikuussa 2016 Sákkari saavutti ensimmäisen Grand Slam -otteluvoittonsa voitettuaan Australian avointen avauskierroksella Wang Yafanin.
Kitkeröt
Kitkeröt ("Picris") on asterikasvien heimoon kuuluva kasvisuku. Sukuun kuuluu lähteestä riippuen 40–50 lajia. Suomessa suvusta esiintyy kaksi lajia: karheakitkerö ja keltanokitkerö.
Suk Hyun-jun
Suk Hyun-jun (; s. 29. kesäkuuta 1991 Chungju) on eteläkorealainen jalkapalloilija, pelipaikaltaan hyökkääjä. Hän on edustanut FC Portoa tammikuusta 2016 lähtien.
Hän aloitti uransa Yongin FC:ssa. Lokakuussa 2009 hän teki puolentoista vuoden sopimuksen AFC Ajaxin kanssa. Kesäkuussa 2011 hän teki 2+1 vuoden sopimuksen FC Groningenin kanssa. Tammikuussa 2013 hän siirtyi CS Marítimoon. Heinäkuussa 2013 hän teki kolmen vuoden sopimuksen Al-Ahli SC:n kanssa. Kesäkuussa 2014 hän teki neljän vuoden sopimuksen CD Nacionalin kanssa. Tammikuussa 2015 hän teki kolmen ja puolen vuoden sopimuksen Vitória FC:n kanssa. Tammikuussa 2016 hän teki neljän ja puolen vuoden sopimuksen FC Porton kanssa.
Hän teki debyyttinsä Etelä-Korean maajoukkueessa 7. syyskuuta 2010 Irania vastaan.